CELEX: 32014R1001
Language: lv
Date: 2014-07-18 00:00:00
Title: Komisijas Deleģētā regula (ES) Nr. 1001/2014 ( 2014. gada 18. jūlijs ), ar kuru groza X pielikumu Eiropas Parlamenta un Padomes Regulai (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām

25.9.2014   
            
            
               LV
            
            
               Eiropas Savienības Oficiālais Vēstnesis
            
            
               L 281/1
            
         KOMISIJAS DELEĢĒTĀ REGULA (ES) Nr. 1001/2014
   (2014. gada 18. jūlijs),
   ar kuru groza X pielikumu Eiropas Parlamenta un Padomes Regulai (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām
   EIROPAS KOMISIJA,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (1), un jo īpaši tās 46. panta 9. punkta c) apakšpunktu,
   tā kā:
   
               (1)
            
            
               Regulas (ES) Nr. 1307/2013 III sadaļas 3. nodaļā ir paredzēti nosacījumi, ar kādiem piešķir maksājumu par klimatam un videi labvēlīgām lauksaimniecības praksēm. Minētie nosacījumi iekļauj noteikumus par ekoloģiski nozīmīgām platībām, lai atbilstu bioloģiskās daudzveidības mērķiem.
            
         
               (2)
            
            
               Lai vienkāršotu šādu ekoloģiski nozīmīgu platību pārvaldību un ņemtu vērā dažādo platību veidu īpašības, Regulas (ES) Nr. 1307/2013 46. panta 3. punktā ir paredzēta pārrēķina un svēruma koeficientu izmantošana.
            
         
               (3)
            
            
               Ar Komisijas Deleģēto regulu (ES) Nr. 639/2014 (2) tika grozīts Regulas (ES) Nr. 1307/2013 X pielikums, lai noteiktu minētās regulas 46. panta 3. punktā norādītos pārrēķina un svēruma koeficientus.
            
         
               (4)
            
            
               Atbilstoši apspriedēm ar Eiropas Parlamentu un Padomi par Deleģēto regulu (ES) Nr. 639/2014 Komisija, lai sasniegtu iepriekš minētos mērķus, apņēmās palielināt svēruma koeficientu platībām, ko aizņem Regulas (ES) Nr. 1307/2013 46. panta 2. punkta pirmās daļas j) apakšpunktā minētie kultūraugi.
            
         
               (5)
            
            
               Tādēļ attiecīgi būtu jāgroza Regulas (ES) Nr. 1307/2013 X pielikums.
            
         
               (6)
            
            
               Šī regula būtu jāpiemēro atbalsta pieteikumiem, kas attiecas uz kalendāra gadiem pēc 2014. kalendāra gada,
            
         IR PIEŅĒMUSI ŠO REGULU.
   1. pants
   Grozījumi Regulā (ES) Nr. 1307/2013
   Regulas (ES) Nr. 1307/2013 X pielikumā svēruma koeficientu “0,3”, kuru piemēro platībām, ko aizņem slāpekli piesaistoši kultūraugi, aizstāj ar “0,7”.
   2. pants
   Stāšanās spēkā un piemērošana
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro atbalsta pieteikumiem, kas attiecas uz kalendāra gadiem pēc 2014. kalendāra gada.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 18. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 347, 20.12.2013., 608. lpp.
   
   
      (2)  Komisijas 2014. gada 11. marta Deleģētā regula (ES) Nr. 639/2014, ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu (OV L 181, 20.6.2014., 1. lpp.).